
Ía Þa er upphaf þessarrar frásagnar, at einn 
göfugr keisari röð Saxlandi, sá er Ríkarðr höt. Hann 
átti at stýra miklu ríki fyrir norðan fjall?; vitr var 
hann ok vinsæll ok vel at sér um alla hluti; fríðr var 
hann ok forsjáll, -sigrsæll í orrostum, en snjallr í máli. 
Hann var kvongaðr, ok er hans drottning eigi nefnd. 
þau áttu tvau börn: höt Konráðr son þeirra, en Silvía 
dóttir. þat er at ágætum gjört, hversu fögur þan 
voru. Silvía var þeirra ellri systkina. Roðgeirr hét. 
jarl einn göfugr í ríki keisarans; hann var: mesti spek= 
ingr ok bezti klerkr. Svo er sagt, at hann var vitrastr 
maðr í þeim löndum í þann tíma. Hann kunni at: 
skilja ok tala allra þjóða tungur, ok svo er at kveðit, 
at hann kunni allar þær íþróttir, sem maðr má manni 
kenna í þessum heimi. Hann átti sör drottningu ok 
son einn, er Roðbert hét; hann var gjörviligr maðr 
ok vel fríðr, ok þat var kallat, at hann gengi Konráði 
í nærra lagi um allar íþróttir. Jarl gjörir nú heiman 
ferð sína til keisarans, ok var þar tekit við honum 
með allri blíðu ok ölværð. Hann var hinn mesti vin 
keisarans, svo at honum þótti ekkert ráð til fulls ráðit, 
nema hann röðist við jarl um, þat er nokkurr vandi 
var í. Jarlinn berr þá upp eyrindi sín, ok mælti svo: 
til þeirra hluta væra ek skyldr,* er yður tign ok 
sæmd væri þá meiri enn áðr; en nú em ek kominn á 
yðvarn fund þess eyrindis, er mér „er djörfung fram 
at bera, at bjóða til fóstrs Konráði syni þínum ok 


1) hinar: haf. 

kennslu, ok. þar með heiti ek at kenna honum allan 
þann fróðleik, er ek er áskynja orðinn, ok þar með 
alla viðrvist ok uppfæði, semfremst hefi ek efni ok 
vit til. Keisarinn varð glaðr við þessa ræðu, ok var 
nú búinn ferð sveinsins, ok fóru þeir heim með ágætu 
föruneyti. Roðgeirr jarl lýsir því fyrir hirðinni, at hann 
skal hvern eptir því virða, sem til Konráðs gjörir, 
ok Roðbert son hans skyldi honum í öllu þjóna: draga 
glófa á hendr honum ok binda spora á fætr honum 
ok bera eptir honum vopn ok klæti; þú skalt ok firi 
honum, sagði jarl, í öllu vægja, ok svo skal ek þik 
virða, sem þú gjörir til hans; ek skal til fá aðra menn 
þör at þjóna. Roðbert játti þessu, ok kvezt ei ófúsari 
at þjóna honum, enn faðir hans mundi at biðja hann. 
Tóku nú sveinarnir brátt at: unnast. Konráðr óx dag- 
vöxtum, ok nemr íþróttir; gengr honum skjótt, því at 
þegar hefir hann hverja eptir, er hann sör framda. 
Roðbert var ok næmr at íþróttum, ok komst þó ei 
til jafns við Konráð. Ok er hánn sör þat, leggr hann 
firi sik: at tala allar tungur; hann varð svo algjörr í 
„þessarri íþrótt, at hann! kunni betr at tala annarra 
þjóða tungur, enn þeir sjálfir, er þar voru fæddir. 
Hann löt ok öngvan þann fróðleik undan ganga, er til 
hygginda væri eðr bragðvísi eðr málsnilldar, ok faðir 
hans kunni at kenna honum. Bæði var um þessa 
íþrótt, at Konráðr beiddist ekki at nema hana, sagði 
ok Roðbert, að hann þyrfti. þess ei, ok kvað hætt vera, 
at hann týndi öðrum íþróttum, er áðr hafði hann numit, 
ef hann tæki at nema þær íþróttir, er ekki væri hin- 
um líkar. 

2. Þessar voru íþróttir Konráðs: þá er hann var 
í herklæðum ok reið hesti sínum ok hleypti sem ákaf- 


1) bætt inn í. 

ast, þá tók hann upp gullhring með spjótsoddi sínum, 
er lá á veg hans, ok hleypti at hendi sér. Sú var 
önnur hans íþrótt, at þá er hestrinn hljóp sem tíðast 
undir honum, kastaði hann upp bæði senn sverði sínu 
ok skildi, ok hendi svo á lopti meðalkafla bers sverðs- 
ins með þeirri hendi, sem áðr hölt hann skildinum, 
en skjöldinn tók hann með þeirri, er áðr hafði hann 
sverðinu með haldit. Sú var hin þriðja íþrótt, at þá 
er hann hleypti sem/ harðast, stakk? hann niðr spjót- 
skaptinu ok hljóp svo langt af fram, at breiðar ár 
fekk hann með þessum hætti yfir stiklat. Hann reið 
ok svo Í burt, at engi landsmanna stózt honum. Aðrar 
voru hans íþróttir eigi minni, þó at þessar sö taldar. 
þessa leika var hann optliga vanr at temja sör ok 
marga aðra fáheyrða, ok mæltu þeir þat með sér, at 
ei væri ráðit hvar sá væri, er þá sigraði. Roðbert 
mælti: hvar er vit förum, þá muntu hvergi finna 
þinn jafningja í leikum ok burtreiðum ok allri atgjörvi; 
en með því at orða vitrligra ok mælsku ýmissrar eðr 
vitsmuna þurfi við, þá mun ek þess vilnast, at ek 
skuli keppa þat við flestalla; megu vit vel at slíku 
samsinni veita. 

3.?. þat er nú því næst, at Ríkarðr keisari sendir 
orð, at Konráðr son hans fari heim; þikkir hann nú 
tekit hafa allan þroska síns afls, vill hann ok prófa 
nám hans. Var nú búin ferð Konráðs vel ok virðu- 
liga. Roðbert skal fara með honum og margir aðrir 
ungir menn ok ágætir. Skilja þeir fóstrar. nú, ok 
biðr jarl einkum, at hann sé forsjámaðr firi Roðbert. 
Svo talar hann ok við son sinn, at? hann skuli vera 
Konráði hlýðinn og fylgisamr. Eptir þetta fóru þeir 


1) C; ok (A) kastaði, A, B. 2) greinaskiptin eptir C. 
s) bætt inn í. 

leiðar sinnar, ok komu. nú til þeirrar borgar, er keisar- 
inn sat í, ok voru nú saman 60 ungra manna. Var 
þar ágæta vel við þeim tekit. Setr Konráðr Roðbert 
sör hit næsta, ok virði öngan mann framar enn hann: 
fekk hann ok virðuliga menn til at þjóna honum. Opt 
gengu þeir tveir saman til skemmu Silvíe at tala við 
hana. Keisarinn talar nú við Konráð, ok reynir nám 
hans ok íþróttir, ok þá mælti hann: mikit þikkir mér 
á skorta um nám þitt; vil ek nú, sagði hann, at þú 
nemir tungur allar, ok þann fróðleik, er þar fylgir. 
Konráðr svarar: þess þarf ek ei, faðir, meðan Roðbert 
er á lífi, fóstbróðir minn, því at hvar er við komum, 
túlkar hann mitt mál, því at hann vill svo hvern hlut 
gjöra, sem hann ætlar mér bezt líka. Keisarinn mælti: 
trúir þú vel Roðbert? Konráðr svarar: ei verr enn 
sjálfum mér'. Keisarinn mælti: trú þú þó betr sjálf- 
um þér, ok hallkvæmra þikkir mér þat, er þú berr í 
brjósti þör, enn hitt, er Roðbert veit, ok þú átt undir 
honum. Nú skilja þeir tal sitt at sinni, ok líða nú 
fram hin næstu misseri. 

4. Eitt sinn komu þeir Konráðr ok Roðbert í 
skemmu Silvíe, ok þá mælti keisaradóttir við Roðbert 
í hljóði: þat skaltu vita, at ek er með barni, ok veldr 
þú því. Hann sannaði þat, ok spurði hana órræða. 
Hún svarar: þat man órráðit, sem makligt er, at þú 
værir drepinn, svikarinn þinn; en alls er þú fréttir mik 


eptir, þá ræð ek þör, at þú segir til Konráði bróður: 


mínum, ok biðir hann líknar ok þar með ásjá, ok at 
hann mýki reiði föður míns. Roðbert gjörir svo, ok 
segir Konráði sín vandræði, ok biðr lítillátliga ásjá ok 
líknar. Konráðr tók þessu þungliga, ok þikkir hann 
hafa svikit sik ok föður sinn; en þó lætr hann at 


1) frá fyrra tvípunkt (:) er textinn tekinn úr C. 
/ 


ð 


N /: 


bæn hans, ok bauð til sín hinum ungum mönnum 
mörgum, ok selr þeim Roðbert til varðveizlu, at faðir 
hans nái honum ei, þó hann vili. Eptir þat kallar 
Konráðr föður sinn á eintal, ok segist eiga við hann 
skylt eyrindi; ok nú gengu þeir tveir í málstofu. Ok 
er þeir voru þar komnir, þegir Konráðr um hríð. 
Keisarinn mælti þá: hvar firi kvaddir þú mik til máls 
við þik, ok þegir nú?; eðr vildir þú ginna mik? 
Konráðr svarar: ei er þat, faðir, heldr at segja yðr þat 
þér vitit áðr, at almáttigr guð hefir mikla forsjá í því 
lýst, er hann hefir hina góðu mennina sett í veröldina, 
til þess at þeir skuli æ mega bæta misverka hinna 
vondu mannanna, ok þeir skuli þá fagrliga líkna, er 
stórt er afgjört við þá!. Keisarinn svarar: slíkt allt 
veit ek ei ógjörr enn þú. Konráðr mælti: þat lýsist 
hör, sem mælt er, at „spá er spaks geta'. Nú þarf ei 
þetta mál at hylja; þér töluðut við mik um trúleika 
Roðberts, en nú hefir hann hitt í þau vandræði, at 
aldrei má losast?, nema hann njóti gæzku yðvarrar. 
Hann hefir barnat Silviam systur mína. Keisarinn 
varð ákafliga reiðr, ok mælti: drepi þá drottins svik- 
ann.  Konráðr svarar: þör hafit lesit, at guð vill ei 
syndugs manns dauða, heldr at hann lifi ok bæti sína 
misverka. Sýn þú mildi þína ok líkn þessum manni, 
er í þetta úferli hefir ratat, því at svo er mælt, at 
gefa skal jarli upp? eina sök; ok ef optar hendir 
hann, þá mun ek hann ei undan mæla. Keisarinn 
mælti: ef hann gengr undan, þá má ek þat ei firi sjá, 
hvort hann mun ei stíga yfir þik í sínum völræðum. 
Konráðr sagði þat ei mundu vera. Nú skiljast þeir. 
Sagði Konráðr þá Roðbert, at hann mun halda lífi ok 
limum; en ór landi skaltu fara ok heldr meir í fjarska. 


1) bætt inn í. — 2) ljúkast, C. -s). bætt inn í eptir C. 

Roðbert svarar: kann ek harðýðgi föður þíns; at þegar 
sendir hann menn eptir mér, ok lætr drepa mik, nema 
þú veitir þat ek vilda, ok fóstra þinn vara ok fara með 
mör ór landi ok frelsa mik? svo. Konráðr svarar: 
ei er faðir minn slíkr svikari sem þú, ok mun hann ei 
drepa þik, en þó lætr Konráðr búa fimm skip ór 
landi, ok at öllu skal búa þau sem bezt. Keisarinn 
spyrr, hvat slíkt skal.  Konráðr segir?, at hann 
ætlar ór landi, ok sýna sik ok sína atgjörvi víðara á 
löndum. Roðbert hitti nú ok föður sinn, en jarl bað 
hann vel fara, ok kvazt meir hafa sét firi hans hluta 
þá er Konráðr 3 fór þangat, enn konungi væri í því 
svo mikit veitt, ok "bað hann ei svíkja optar þvílíkan 
drottinn, er Konráðr var. Ok skiljast at svo mæltu. 

5. Nú hefja þeir Konráðr ferð sína. Ok er þeir 
komu skammt frá landi, spurði Roðbert, hvert þeir 
skyldu halda skipum sínum.  Konráðr kvezt öngan 
mundu heimsækja, nema þann er ríkastr er í öllum 
heimi: en þat er stólkonungrinn sjálfr; ok skulum vær, 
sagði hann, til Miklagarðs sigla. þessi ferð var sköru- 
lig, svo at þeir höfðu segl af silki, en strengi af 
silfri snúnu, gyllt voru höfuð á skipum þeirra ok. 
svo svírar, ok hlýrbirt* voru öll skipin með blám 
steini ok bleikum, rauðum, grænum ok brúnum ok 
gulum ok alla vega litum, ok var sú ferð stórum virð- 
 ulig. þeir sigldu at Garðinum í björtu veðri, ok fannst 
landsmönnum mikit um sigling þeirra. Gjörði konungr 
„ þá menn til skipa, ok fröttu hverir firi skipunum röði; 
en engi kunni tungu landsmanna af öllum þeim, er á 
„voru skipunum, nema Roðbert. Hann sagði, at Konráðr 
keisarason af Saxlandi væri þeirra höfðingi. En er 


1) þik, A. 2) bættinn í, 5) þannig E; ok kvazt meir firi 
Konráðs hluta sjá þá hann, A. a) leiðrétt f. hlýrbyrð. 

konungr frétti þetta, þá bauð hann, at göfugir menn 
ok ágætir skyldu fara ok: bjóða honum til sín ok öllu 
hans föruneyti. Ok er þetta boð kom til strandar, 
sagði Roðbert Konráði, at honum var heim boðit af 
mikilli alúð at konungs ráði. Ok er þeir gengu heim, 
þá lét konungr fara út leikara af borginni; þar með 
gekk allr borgarlýðr þeim í móti, sumir sungu, en sum- 
ir löku hörpur, simphón ok psalteríum ok alls konar 
strengleika, en sumir höfðu krossa ok kerti ok marga 
helgidóma þeim í móti, ok þar með konungr sjálfr með 
alla hirð sína, ok með þessarri hinni dýrligu! pró- 
cessíu voru þeir inn leiddir í borgina, því næst til 
kirkju ok þaðan í konungs. höll. Roðbert mælti þá við 
Konráð: hvort viltu, fóstbróðir, ganga fyrri ok sitja 
nær konungi, ok svara öllum konungs spurningum ok 
annarra manna, eðr sitja ytri ok ganga síðar, ok sö ek 
firi öllum spurningum. Víst vil ek, sagði Konráðr, at 


í þú sitir nær konungi, ok svarir öllum hans spurningum, 


heldr enn þú þurfir at seilast yfir herðar mör, þá er þú 
veitir konungi andsvör. Nú gjörir Roðbert svo, ok 
settist it næsta konungi. . Konungr spyrr hann at nafni. 
Ek heiti Konráðr, sagði hann, ok em eksson Ríkarðs 
keisara af Saxlandi. Konungr mælti: en hverr er sá 
hinn fríði maðr ok hinn tiguligi, er þar sitr hjá þér? 
Hann heitir Roðbert, ok er son Roðgeirs jarls fóstra 
míns. Konungr mælti: þat hefi ek heyrt sagt, at engi 
maðr væri þör fríðari í öllu Saxlandi eðr víðara, en nú 
sjáum vær þann, er langt berr yfir þik kurt ok yfir= 
lit. þess var von at yðr, konungr, at þör mundut vitr- 
liga frétta; er þat víst, at hann er okkar fríðari ok 
kurteisari, ok gengr næst mör í öllum íþróttum ok at- 
gjörvi„ en þat gjörir at mun um virðing okkar, at minni 


1) B, D; dæiligu, A. 

atgjörvi er meir á lopt haldit, enn hans; þótti ek 


vera okkar framari at kyni ok flestum íþróttum. Var. 


hann heimelskari, ok þótti næsta mega heita heimdragi. 
Konungr mælti: en hvert var ykkart eyrindi mest í 
þetta land? Hann svarar: vær spurðum til tignar yðv- 
arrar ok veldis, ok vorum fúsir við yðr at kynnast, 
þar er þér erut göfgastir allra konunga í heiminum. 
Konungr spurði hann margs fróðliga, en hann leysti 
þat alltí með mörgum greinum. Konungi virðist hann 
vel af orðsnilld sinni, ok þykir hann margs ávita 
orðinn. 

6.  Roðbert lýtr nú í eyra Konráði, ok mælti: 
nú hefi ek tját fyrir konungi vizku þína ok virðing, 
ok sagt honum skyn á um íþróttir þínar, ok mikils 
þykir honum vert um fríðleik þinn. Ok nú voru þeir 
þar nokkura hríð, ok kann Roðbert konungi at segja 
frá mörgum rökum ok vísdóm, ok þykir konungi at 
órðum hans mikil skemmtan. Margs konar gjafir ágæt- 
ar gaf Konráðr konungi, ok lözt Roðbert þat allt gefa 
honum. Konungr spyrr eitt sinn, hví Roóbert fóst- 
bróðir hans greiddi jafnan gjafir fram; en hann kvezat 
öngum öðrum til trúa at hirða sína dýrgripi. Ok voru 
þeir þar í góðum fagnaði. Konungrinn átti sér dóttur, 
er höt Matthildr; kvenna var hún fríðust ok stórmann- 
ligust, ok vel at sjá. Hún hafði speki fyrir hvern 
mann', er á var Grikklandi, ok? brjóstvit, því at 
aldri voru þau vandamál upp borin fyrir hana, at ei 
mundi hún þau þann veg leyst geta, sem vitrligast 
var3, því at konungr hafði snemmindis henni mjök 
til fróðleiks haldit; hafði hann fengit henni hina mestu 
meistara, hvar er hann kunni þá upp at frétta í veröld- 


1) yfir hvern mann (alla, C) fram, B, C. 2) þannig C; 
"um,A; B, DR 3) bætt inn í eptir C. 

inni, ok löt til hennar fara at læra hana, þár til at 
engi fannst hennar líki í öllu Grikkjaveldi ok víðara. 
Konungr unni henni mikit, ok var opt vanr at koma 
til steinhallar hennar, er af virktum var gjör, ok hún 
sat Í lengstum. Einn dag gengr konungr þangat til 
dóttur sinnar, ok bað hún hann sitja hjá sér, ok spyrr 
tíðinda. Hann kvezt nú hafa mörg tíðindi: hér er kom- 
inn, sagði hann, Konráðr son Ríkarðs keisara af Sax- 
landi, með hinu sköruligasta liði.  Konungsdóttir mælti: 
hversu lízt þér sá maðr, faðir? Allvel, sagði hann, því 
at hann er allra manna fríðastr, listugr ok kurteiss; 
öllum mönnum er hann vitrari ok málsnjallari, þeim er 
ek hefi við talat, því at hann kann allar tungur at 
tala, miklu betr enn þeir er þar eru fæddir. Konungs- 
dóttir mælti: svo hefir mér ok sagt verit; en hví 
kvaztu svo at orði, faðir minn, at þú sagðir hann eigi 
allra manna fríðastan ok virðuligstan? því at svo hafa 
oss sagt hinir beztu kaupmenn, at þeir hefði engan 
sét slíkan á neinu landi. Konungr svarar: rött segir 
þú, dóttir; þann tek ek þar til fyrstan, er sitr næstr 
honum, því ei hefi ek sét honum tiguligra né kurt- 
eisligra mann!, ok svo mun ek mæla, sagði hann, 
þó at almáttigr guð hefði gefit mör þann krapt, at ek 
skapaða mik sjálfr, þá munda ek mik á öngvan máta 
öðruvíss kjósa, enn svo sem þessi maðr lízt mör. Kon- 
ungsdóttir svarar: ek heyri orð yður, faðir. Nú skilja 
þau tal sitt. Gengr konungr nú til hallar, ok spyrr 
Roðbert, hvar hann hafi verit. Konungr sagði honum 
þat. Hann mælti: hvort er hún allfríð kona? Konungr 
svarar: þat hafa menn mælt hör í landi, at ei þykir 
geta virðuligri konu. Svo hefir mör sagt verit, segir 
Roðbert; eðr hversu vitr kona er hún? Konungr svar- 


1) bætt inn Í. 

ar: öngvan vitum vær þann, at víst sö at af henni 
beri vizku ok vísdóm. Svo hefir þat ok sagt verit, 
segir Roðbert, ok þat hafa vitrir menn optliga mælt, 
er farit hafa milli Saxlands ok hör, ok víðara annars- 
staðar, at ei þykjast mér hafa fundit fullkosta, nema 
þar sem dóttir yður er, fyrir sakir tignar vorrar, virð- 
ingar ok vitsmuna. Má þat af því, sagði konungr, 
at mælt hafa menn þat hör, at ei þætti minni dóttur 
jafnræði, nema þar Konráðr er keisarason. Hann mælti: 
hversu munu þör því taka, herra, ef ek bið hennar? 
Konungr svarar: ef þeim er hnekkt manninum, er göfg- 
astr er, sé ek henni hvergi fullkosta. Forvitni væri 
mér á, segir hann, at sjá þessa konu; var ok til þess 
gjör. förin í fyrstu at reyna vísdóm hennar ok vizku. 
Vær skulum ganga þangat í morgin, segir konungr. 
7. Um daginn eptir drykkju gengu þeir konungr 
ok Roðbert til steinhallar konungsdóttur. Hún heilsaði 
þeim vel ok kurteisliga, ok bað föður sinn sitja hjá 
sör. „Síðan löt hún taka stól einn ok setja fyrir sik!, 
ok mælti til Roðberts: sit þú þar á maðr. Hann gjör- 
ir svo, ok mælti síðan: öll eru sæti virðulig í höll 
þinni, drottning; en þó skaltu þat vita, at þá er ek 
var heima í Saxlandi í ríki keisarans, {at aðrir sátu á 
forsætum firi mör?. Konungsdóttir svarar: ef þú fórt 
til þess í mína höll at sjá mína yfirlitu?, þá máttu þau 
aldri gjörr sjá enn svo; ek vil sjá ok sem gjörst þitt 
yfirbragð. Hann mælti: vel er slíkt mælt ok vitrliga 
til fundit, frú. Nú tóku þau tal milli sín, ok þykir 
henni ei ofsögum sagt frá vizku ok vísdóm þessa manns. 
Ok eptir þat talar konungr hljótt við dóttur sína, ok 


1) í staðinn fyrir: Í. s., er stendr í C, hefur A og fleiri: 
at framan. 2) frá | C; at fantar sátu á fors. optar f. 
m., enn mér væri skipat á forsæti firi aðra menn, A, B, D. 
3) mín yfirlit, C; minn yfirlit, B. 

mælti: hversu lízt þér þessi maðr? Svo finnst mér, 
sagði hún, at slíkan mann muni varla fá at fróðleik ok 
tungufimi, en mör lízt þó fríðr, ok á skuggi nokkurr, 
svo sem þá er tendrat er kerti, ok brenni eigi allglatt 
í fyrstu, ok beri vel birtu', en standi í miðju hár 
skuggi eðr skarsl?, at þar fyrir þyki ljósit eigi all- 
vel brenna; þó þykir mér maðrinn vel í vöxt ok kurt- 
eiss, ok þætti mör allvel, ef hann væri jarls son eðr 
nokkurs fylkiskonungs, en nú þykir mör hann ei vera 
jafnyfirbragðsmikill sem mör þætti vera eiga, „ef hann 
er hins göfgasta manns son. Konungr mælti: hversu 
viltu svara láta, ef þessi maðr biðr þín? því at hann 
hefir þat nokkut talat. Konungsdóttir svarar: eigi vil ek 
fyrr giptast þessum manni, enn ek veit hverr hann er; 
en alls ek hefi svo mælt, at annathvört munda ek ganga 
með Konráði keisarasyni eðr öngum manni, þá mun 
ek {eigi firi þat þverhnípa?; en seg mér þat, faðir, 
hvorum þeirra fylgir optar liðit, eðr hvorum þat“ 
þjónar virkuligar. Konungr svarar: vitr kona er þú, 
dóttir; svo lætr allt lið þeirra, sem þat sjái eigi þenna 
mann, en þeir eru þegar uppi allir senn, er hann jarls- 
son víkr nökkur5 brott ór sínu sæti, ok aldri hrýtr 
svo lítit dupt á hans skóklæði, at eigi munu þeir þegar 
þerra af með skrúði ok skarlati, svo þjóna þeir hon- 
um ríkuliga. Konungsdóttir mælti: þá eru Saxar allt 
annan veg, enn ek hugða, ef þeir leggjast undir fætr 
hinum ótignara, ok þjóna honum ok þurrka saur af 
skóklæðum hans með skarlati, en látast ei sjá höfð- 
ingja sinn. Konungr mælti: sannast mun þat enn, 
dóttir, er landsmenn tala, at ei finnst þér vitrari kona 


1) bætt inn í eptir B. 2) skræls, Á. 5) frá LC; 
þetta, ekki þverknýta (þverneyta, A), Á, B, D. a) bostt inn 
í eptir B, D. 5) C; nokkut, A; nokkurt, B, D. 

í öllu Grikkjaveldi, er þú:skyldir á þann veg fá leitat 
eptir slíkum hlutum, hvat er til berr. 

8. Nú tala þau öll samt meðan þeim líkar, ok 
eptir þat ganga þeir í höll konungs. Konungr spyrr 
þá: hversu virðist þér, Roðbert !, tal dóttur minnar? 
Hann svarar: vel þótti mör hún til orðstaka um margt, 
en eigi veit ek hversu djúpsæ ? kona hún er; þykir mér, 
herra, minna mark at um vitsmuni eðr orðatiltök, er 
sá sitr hjá, er orð bætti þegar nokkut varð miskveðit, 
ok fyrr leysir ór spurningu, enn hún“ hafi upp kveðit; 
þættumst ek þá gjörr vita, ef vit værum tvau þeirra 
manna, er málsnilld kynni, en víst mun vel vera. Nú 
spyrr Konráðr, hvert Roðbert hafi farit um daginn. 
Hann svarar: ek fór með konungi til hallar konungs- 
dóttur. Já, sagði Konráðr, gott mun þar um at sjást. 
Eigi ræðr3 um þat, kvað Roðert; hefi ek nú ok vakit 
þat mál við konunginn, at hann gipti þör jungfrúna. 
Tekr konungr þeim málum allvel, en hann er um alla 
hluti forsjáll, ok vill fyrr prófa atgjörvi þína, er ek 
hefi honum mikit af sagt. Konráðr mælti: veit ek, 
fóstbróðir, at þú munt vel mínu máli fylgja nú ok 
jafnan. Roðbert lýtr nú at konungi ok mælti: þessi 
fölagi minn, Roðbert, víkr orðum til at koma nokkurn 
dag til hallar dóttur þinnar, en þat skulu vit mest 
varast, at hann fái hana litit, því at honum fylgja 
margháttaðar náttúrur, því at konur megu trautt halda 
hugskoti sínu, ef þær sjá hann; er hann ákafliga vífinn 
ok slægvitr. Konungr mælti: nokkut er maðrinn þann 
veg í yfirbragði, sem mest tælir konur: hann er fríðr 
ok virðuligr, vaskligr ok vígfimr. Seg mér, segir kon- 
ungr, því lætr liðit ei, sem þat sjái þik, en þjónar Roð- 


1) þannig GC, Konráðr A, B, D, rangt. 2) djúpsett, C. 
3) ræð ek, B, D. 

bert í öllu, ok er þegar uppi, ef hann víkr nokkur- 
staðar? Hann svarar: ei er logit frá speki þinni ok 
forsjá, er þú vilt öllum megin á líta ok forvitnast, 
hverju gegnir hvat um sik, er oss til heyrir, ok ísjá 
er vert; en alls mér virðist, sem þér. undrist þessa 
hluti, þá mun nú fleira verða at rausa, enn þörf væri 
á, ok er til þessarrar breytni saga nokkur. þat var 
þá, herra konungr, er ek var seldr til næmis ok fóstrs 
Roðgeiri jarli, föður þessa manns, fat hann? var 
vel til mín, ok kenndi mér marga speki, ok fekk. þenna 
sinn son til þjónustu við mik ok lagði hann undir fætr 
mör; þótti mér slíkt mikils vert, ok varð kært með 
okkr; nokkrum vetrum síðar fór ek heim til föður míns, 
ok þessi maðr, er ek kallaði þá fóstbróður minn, ok 
setta hann mér it næsta ok virða ek mikils. Opt lét ek 
hann ok tala við Silviam systur mína, en þar kom 
svo, at:hún var með barni, ok kenndi Roðbert. Var 
hann þá til dráps ætlaðr. Ek bað föður minn miskuna 
honum ok líkna, ok tjáði þat ekki. Ek sagða þá, at 
ei munda ek manninn upp gefa, heldr verja með þeim 
mönnum, er ek hafða til. Ok er faðir minn sá mik 
til þess ráðinn, þá gaf hann upp þenna mann, {þess 
háttar?, at hann skyldi ór landi fara ok koma aldri 
í augsýn honum; en Roðbert var svo hræddr orðinn, 
at honum þótti sem faðir minn mundi þegar „menn 
eptir honum senda ok drepa hann, ok veitta ek hon- 
um, sem þör megut sjá, at ek fór hingat eptir hans 
bæn. Ok er vær höfðum hér litla hríð verit, þóttist 
hann spurt hafa, at flugumenn mundu hör komnir vera 
af hendi föður míns, ok bað hann mik ljá sör liðit til 
eptirgöngu ok varhygðar, at annathvort væri, at þat 


1) frá | C; hann A, B, D. 2) frá | þannig, A, B,ÐD; 
il þess, E. 

ryfist eðr yrði þat uppvíst, ok væri þeim brott stökkt, 
ok nú hefi ek ei liðit til mín kallat síðan, ok er yðr 
nú, herra, sögð þessi saga með rökum og réttyrði; er 
ok ei undarligt um hina vitru mennina ok hina for- 
sjálu, at slíkt þætti með undarligum hætti, þar sem 

" <hann er okkar fríðari, þótt hann hafi ei við mör vizku, 
eðr vald minna, ok er slíks allvel leitat. Konungr 
mælti: nú vil ek at þú kallir til þín liðit, ok mun 
þegar þat í þínu valdi. Roðbert svarar: vorkunn er, 
at þör vilit vandliga um slíkt leita, en þó þætti mér 
þvílíks eigi þurfa. 

9. Síðar mokkuru lýtr Roðbert at Konráði ok 
mælti: nú þykir mér vænligt um þitt mál. Sagðist 
konungr nú hafa talat við dóttur sína, ok hafði hún 
allvel tekit þínu máli. En hann lézt spurt hafa, at 
"menn væri komnir á tveim skipum í Stólpasund, ok 
spurðu þeir eptir okkr vandliga ok okkru liði. Ek 
hefi! ok heyrt þann? kvitt, at flugumenn mundu 
komnir á þeim skipum; þykir mér líkligt, at satt muni 
vera, þar er konungr hefir ok spurn af þessum mönn- 
um. Þykist ek nú ok, fóstbróðir, mjök þurfa þinnar 
ásjá, ok vilda ek, at þú löðir mér lið þitt til fylgdar 
um hríð, þar til er þessi kvittr rýfst. Skylt er þat, 
fóstbróðir, at þú hafir lið mitt þör til fylgdar. Segir 
Konráðr nú liðsmönnum sínum, at þeir skulu nú þjóna 
Roðbert, ok fylgja öngum mun verr, enn þeir hafa áðr 
honum. Ok þeir gjöra ok svo. þá mælti Roðbert til 
konungs: sjái þér nú, herra, at þegar mitt boð kom 
- til liðs míns, var þat búit mör at fylgja. Sé ek, at 
þat er satt, sagði konungr. Líða nú stundir, ok heldr 
Roðbert nú á bónorðsmálum; vilda ek, herra, segir 
hann, at vit færum enn til hennar, ok leituðum enn 


1) lagfært f. En hafða, 2) lagfært f. þennan. í 


17 


þessarra mála. Konungr sagði þat vera skyldu sem 
hann vildi. Ok einn dag gengu þeir þangat. Sprettr 
þá upp lið Konráðs allt, ok gengr með þeim. Skipa 
þeir nú höllina alla. Ok er Konráðr var einn eptir 
sinna manna, þótti, honum fáligt, er hann mátti við 
öngvan tala; snarast út ór höllinni ok á þat stræti, er 
lá til steinhallar konungsdóttur, gengr inn þegar á 
* mitt hallargólfit, nemr þar stað ok litast um, ok voru 
skipuð öll rúm í höllinni. Konráðr var búinn tigu-. 
liga: hann var í pellsklæðum víða gullskotnum, ok 
hlöðum búin, ok voru þat hinir mestu ágæta - gripir; 
sinn gullhring digran hafði hann á hvorri hendi; hjálm 
gullroðinn hafði hann á höfði, víða gimsteinum settan; 
sverð hafði hann í hendi, at því voru hjölt af gulli, 
ok var kveiktr pái á, ok vafinn meðalkaflinn. með 
rauðu gulli ok hvítu silfri, sá gripr var einkanliga 
góðr. Höllin öll var skipuð glergluggum, bar ok svo 
til, at þar er Konráðr nam stað, at þar stóðu á geislar 
ór glergluggunum, ok varð af því ómátulig birti „um 
alla höllina, er lýsti af búningi hans, er sólin skein 
á. En er þenna hinn mikla ljóma bar um höllina, þá 
lítr konungsdóttir til mannsins, ok hafði hún þvílíkan 
öngvan fyrr sét. Hún litaðist þá um, ok tók upp tvo 
it næsta sör; síðan leit. hún utar, ok drap hendi sinni 
í sætit. En er Konráðr sá, at konungsdóttir bauð 
honum at sitja it næsta str, þá gekk hann þangat, 
ok sat þar þann dag allan. Matthildr konungsdóttir 
horfði löngum á hann, ok leizt henni maðrinn einkar 
vel. Ok er Roðbert sá þat, laut hann at konungi ok 
mælti: þetta er mikil þarfleysa, er þessi fðlagi 
minn hefir hingat gengit, ok þykir mör nú enn sannast 
þat er ek sagða vör, at öllum konum bregðr við, ef. 
hann sjá. Konungr mælti: ekki mun saka, ef ei kemr 
hann optar, því at þau mega ekki við talast. Roðbert 


Konráðs saga, B) 

mælti: miklu eru margháttaðri hans slægðir, enn þú 
megir þat vita, er til góðrar einnar náttúra veizt, en 
til öngrar flærðar eðr fjölkynngi. Eptir þetta tóku 
þau konungr ok dóttir hans ok Roðbert tal sín á milli, 
ok heldr Roðbert nú á bónorðinu. Hún tók þá fjarri, 
ok wildi fátt um tala. Ok nú ganga þeir heim til 
konungshallar. „ þá mælti Roðbert til konungs: aldr 


; 


a 


hefir dóttir yður tekit jafnfjarri mínu máli sem nú. 


ok uggi ek, at hún sé heilluð af fóstbróður mínum 
Konungr mælti: hví skulu vit ei drepa hann? Roð- 
bert segir: ei vil ek verða berr at því at svo komnu 
en leita skulu vit okkr ráðs um þetta mál. 

10. En er þeir voru undir borð komnir, þá veik 
Roðbert at Konráði ok frétti, hversu honum lízt á kon 
ungsdóttur. Vel, segir Konráðr, ok þótti mör þegar 
gott um at sjást; eðr hvat líðr nú um bónorðsmálit? 
Roðbert svarar: vel þykir mér þat horfa, en hún kvezt 
þó vilja sjá nokkrar þínar íþróttir, því at ek hefirþar 
mikit af sagt. Skilja þeir tal sitt. Um morguninn 
eptir, er þeir voru mettir, ganga þeir konungr ok Roð- 
bert í málstofu, ok lið Konráðs gekk með þeim, en 
Konráðr varð einn eptir sinna manna, ok snýst nú út 
ór höllinni ok til steinhallar konungsdóttur, því at bann 
hugði þeir mundu þangat gengit hafa. Konungsdóttir 
býör honum til sætis með sama hætti ok fyrr. Ok er 
hann hafði litla hríð setit, tók konungsdóttir til eins 
eskis, er stóð hjá henni; þat var allt með gulli „sí. 
Hún tekr þar upp ór einn mikinn púss ok ágæti? 


gjörvan. þar steypir hún ór blöðum 70 safastra; a 


þar voru á skrifaðar allar tungur. Hann lítr á um 
hríð, ok finnr eina þá tungu, er hann kann tala, ok 
bæði þau. Hún mælti: hvert er nafn þitt? „Ek heiti 
Konráðr, segir hann. Svo rétt, sagði. hún; þykir þat 
gott nafn í yðru landi? Hann svarar: öngvan heyrða 

ek þat þar illt kalla. Hún mælti: hverr er faðir þinn? 
Ríkarðr heitir hann, segir Konráðr, ok er keisari yfir 
öllu Saxlandi. Eru þar fleiri menn á Saxlandi, er svo 
heita? Ei veit ek von á því, segir Konráór. Svo virð- 
ist mör þá, sagði konungsdóttir, sem virðingamenn 
yðvars lands vili allir þann veg heita; hör er ok kom- 
inn annarr maðr, ok nefnist Konráðr keisarason, en 
því leita ek eptir, hverr maðr þú ert, at sá maðr biðr 
mín, en þeir hlutir eru, er ek hefi grunat hann; þó 
trúir faðir minn honum; eðr hvat manna er hann? 
Konráðr svarar ok sagði henni. . þat var oss flutt, 
sagði hón, at þú værir sá maðr; hóf nú upp alla sögu, 
hvat þau höfðu við átzt.!" En vita þykjumst ek, 
sagði hón, at þú hafir því ei upphaldit |tungu þeirri, 
er vær höfum?, at þú vildir reyna trúleika Roðberts 
fóstbróður þíns, en föður minn ok mik at viti ok speki, 
en ei hitt, at þú munir ei numit hafa tungu at lands- 
mönnum; en þat skaltu vita, at faðir minn ætlar þik 
Roðbert, ok trúir öllum þeim slægðum, er hann segir 
honum. Konráðr mælti þá: vel segir þú, konungs- 
dóttir, ok rött, ok vil ek ei, at þú gangir þeim orðum 
á bak, at þú eigir öngvan mann, nema Konráð keisara- 
son. Nú skemmta þau sér allan þann dag, ok um 
kveldit gengr Konráðr heim til hallar. Roðbert spyrr, 
hvar hann hafi verit um daginn, en Konráðr segir hon- 
um. Roðbert mælti: þess betr þætti mör, fóstbróðir, 
er þú skemmtir þér þar optar, en eigi veit, hvort kon- 
ungi þykir nokkut gagn í, at við komum þar einir 
saman, þó. at hann lofi okkr at fara með sör. Nú 
vilda ek, fóstbróðir, at þú: riðir út af borginni á morgin 
sakir þíns lítilætis ok tignar, konungi til skemmtanar 


1) ræzk, G. | >) frá { mælsku þinni, E. s) bætt inn í 
eptir B, D. 
SR 

ok öllum öðrum. Konráðr sagði þat vera skyldu þegar 
hann vildi. Snemma um morguninn „lætr konungr 
blása til leikmóts öllum riddurum út af borginni. Kon- 
ráðr bjóst nú: setr hjálminn á höfuð sér, hann vár 
allr gylldr ok þeim gimsteinum settr, at ei máttu járn 
granda honum; hann fór í brynju, þá er gullslitr var 
á; hún var svo traust, at eigi máttu náttúrulaus vopn 
henni granda. Hann gyrði sik sverði því, er hann 
kallaði Trana; þat var allra vopna bezt ok bitrast. 
Skjöld sinn tók hann, þann sem leó var skrifaðr á 
með gulli; „hann máttu engi lagvopn sigra nö hin 
hvössustu höggvopn skeðja!. „ Hör með tók hann spjót. 
Ok er hann var albrynjaðr, stöð hann á bak hesti 
sínum, er Léttfeti hét; hann var allra hesta skjótastr 
ok löttfærastr, honum var ok gott at stýra. js 
11. En er Konráðr var á bak kominn, þá þótti 
öllum mikils um vert vaskleik hans ok búning. Reið 
hann þá af borginni út, en sá var þar engi, er til 
jafns fengi? við hann um neinn hlut, hvort sem var 
burtreið eðr aðrir hlutir, þeir er riddaraskap til heyrðu. 
Ok er hann hafði leikit um stund, reið hann á skóg- 
inn á brott at skemmta sör. Ok um kveldit síðla ríðr 
hann heim, ok fann eitt hlið opit á borginni. því 
að næst ríða þar at honum tveir blámenn; þeir voru illi- 
ligir, gular voru tennr, en blátt andlit ok svo hendr, 
þeir voru herklæddir, ok leggja síðan báðir senn til 
hans, ok fekk hann lagit af sr borit, en hjó þegar 
höfuð af öðrum, en þá skipti skjótt um, er hann átti 
svið annan, ok sigrar hann þann. Hann tók þar hesta, 
er þeir höfðu átt, ok ríðr svo í borgina, ok fær hestöðs 
ana til varðveizlu, en hann ferr til konungsdóttur, ok. 


1) = skaða; þessi sögn er skjaldan höfð, og Í Íslenzkri 
tungu nú á dögum finnst einungis eptir af henni hluttekningar- 
orð liðins tíma; sbr. óskaddur. 2) þannig; lék, C. 

sýnir henni höfuðin., Hún mælti þá: mikla giptu ok 
gæfu hefir þú með þér, en þó uggir mik, at slægð ok 
bragðvísi Roðberts fóstbróður þíns stigi yfir þik. Eigi 
mun þat vera, frú, sagði hann; heldr man sá hinn 
almáttigr guð láta mik optar sigra hans þrautir, er 
nú löt mik yfir stíga þessi tröll. Eptir þetta gengr 
hann inn í höllina. Reiðustóll stóð firi konunginum, 
ok voru á drekahöfuð; þau tóku svo hátt upp, at þau 
bar hærra enn borðit. Konráðr var mjök þrútinn ok 
reiðuligr. Hann festir höfuðin á stólbrúðurnar fyrir 
konungi, ok stígr eptir þat undir borð. Hljótt varð 
í höllinni mjök við kvomu hans, ok: undrast allir er 
hann hafði í komizt borgina. Konungr mælti þá við 
Roðbert: afreksmaðr er þessi mikilt, er þetta þrekvirki 
hefir unnit, ok skiptir tvennu * um hann: annathvort, 
at honum fylgir ósigranlig gipta, ok hans gæfa mun 
hann jafnan styðja ok ei firiláta, eðr elligar fylgir 
honum sú náttúra, at ei er orð eptir sendandi, með 
margháttuðum vælum, því at vær reyndum þat um þá 
menn, er vær vildum lífs varna, þótt margir væri 
saman ok ætti vopnaskipti við annan, ok þurfti öng- 
um líf at ætla, ok þó at hinir vöskustu 20 riddarar 
riði í móti þeim tveimr, þá lágu þeir allir eptir. Roð- 
bert mælti: sagða ek yðr, at hann er hinn mesti at- 
gjörvismaðr, en hann hefir með sör leynd töfr, ok 
sigra þau marga hluti fyrir hans hendr; kann vera 
hann hafi ok með nokkrum hætti sætt lómbrögðum ? 
við þá, eðr sofandi hitt, eðr sör hvorn, ok er þetta þá 
enn minna þrekvirki, enn menn 3) munu hyggja. Kon- 
ungr mælti: eigi má hann þá sofandi fundit hafa, því 
at þeir svófu aldrei nema í sólarupprás ok sólarfalls- 


1) C; tveimr, A, B, D. 2) launbrögðum, B, D.  s) bætt 
um í eptir B, D. 

skeið, ok því má þat eigi vera, at hann hafi þá ei 
með hinu mesta hreystibragði sigrat, ok er: þessi maðr 
fullr áræðis. Satt er þat, segir Roðbert, því at honum 
mun ei ægja at ráða á sjalfan. yðr, ef hann á sín í 
- at hefna, þó at hann vissi sik þegar drepinn. Konungr 
mælti: hví skulu vit eigi drepa hann? Roðbert sagði 
þat ei hæfa; skal hann heldr á morgin enn leika fyr- 
ir oss, en er hann ríðr á skóginn, þá skal byrgja öll 
borgarhlið, nema þat sem varðveitir* hit óarga dýr; 
þat skal opit vera, en þör vitit, at hér er svo óhreint, 
at á haustnótt má engi maðr utanbörgar vera sakir 
flugdreka ok illkvikenda, en ek get, at hann ei munu 
skríða í herfilig hreysi utanborgar, því at hann er 
„harðla dramblátr. þá lýtr Roðbert at Konráði ok 
mælti: mikils þykir konungi vert um íþróttir þínar 
ok atgjörvi, ok vildi hann enn á morgin sjá þína leika. 
Konráðr kvað þat vera skyldu þegar þeir vilja. 

12. Um moguninn var blásit út miklum fjölda 
riddara, ok eptir leikinn ríðr Konráðr á skóginn. Ok 
um kveldit, er hann kemr aptr, voru byrgð öll borg- 
arhlið, nema þat,? er honum þótti ei líkligt til inn- 
reiðar, því at þat dýr þyrmdi öngvu, er bundit var í 
hliðinu, nema þeim einum manni, er því gaf mat. þat 
er sagt, at steinstólpar þrír voru í hliðinu, einn í 
miðju, ok föllu þar at hurðirnar þá er byrgt var hliðit; 
þar var ok dýrit bundit við með löngum járnviðjum, er 
sumar voru um háls því. Stólpinn var flatr ofan, svo 
at þaðan var einum manni gott at verjast.  Konráðr 
laust þá hest sinn sporum ok mælti: hvat mun ek mega 
berjast móti ríkum konungum, ef ek skal ei vega sigr 
á einu dýri; vil ek almáttigan guð mör fulltings biðja, 
þann er lét sör sóma at veita krapt Davíð konungi, 


N 


1) C; gætir, A, B, D. a) bætt inn í eptir B, D. 

þá er hann sat á smalaþúfu, at kann mætti rífa kjapta 
hins óarga dýrs, ok tók þaðan lamb; ek trúi því drott- 
inn, at hinn sami er máttr þinn þá ok nú. fRíð ek 
nú í þetta hlið í þínu nafni drottins Jesú Kristí.3 Af 
reið hans varð gnýr mikill. Réttist dýrit þá upp ok 
sló halanum til hestsins, svo at hann féll þegar dauðr 
niðr. Ok í því skaut Konráðr niðr spjótskapti sínu ok 
stiklaði upp á steinstólpann, þann er í miðju var hlið- 
inu; við þat herði dýrit á viðjarnar,? og rak þat upp 
hnakkann. þá brá hann sverðinu ok hjó undir hnakk- 
ann dýrsins fyrir aptan eyrun fram í munninn, ok 
fylgdi hinn neðri kjaptrinn búkinum. Ok nú stiklar 
Konráðr ofan ok tekr höfuðhlutann ok hefir með str; 
gengr síðan til steinhallar konungsdóttur. Hún fagnar 
honum ok spyrr, hversu hann komst í borgina. Hún mælti: 
allfrækinn maðr ertu; en þó hygg ek, at þú þreytir þik 
of mjök, því at þú átt við slæga um. Konráðr gengr 
nú inn í höllina, hafandi brugðit sverð í hendi. Hann 
gekk fyrir konung, og setti þetta á stólinn fyrir hann; 
þá tóku kamparnir upp jafnhátt konungi. Síðan stö 
hann undir borð. Konungr mælti þá: ofreflismaðr er 
þessi mikill fyrir sör, því at aldri ætla ek svo 
margar þúsundir verit hafa, at þóra mundi í þetta hlið 
at ríða, er dýrit geymdi, ok enginn svo frækinn kon- 
ungsson annarr enn, þessi, at þetta dýr mundi sigra, 
ok ófrýniligr er hann nú, ok þat' þykir mör fyrir öllu, 
hverr ógnar ljómi, yfir honum er.  Roðbert mælti: 
sagða ek yðr þat, herra, at ekki mun honum ægja at 
gjöra vel flest, þat er honum byr í skapi, ok ei hefða 
ek hann með mér, ef hann væri ei svo mikill íþrótta- 
maðr, sakir vandræða sinni.  Ófrýniligr þykir mör 
- maðrinn, sagði konungrinn, ok þat ætla ek, ef vit drep- 


1) frá Í sleppir GC. a) við þ- h. v. á dýrinu, A, B, D, er 
virðist rangt vera. ð ; 

um hann ei, at hann hefni á okkr fyrir þessar þraut- 
ir. Ei vil ek enn verða berr at því, sagði Roðbert, 
heldr látum á morgin blása hverjum þeim manni, er 
í borginni er, upp Í vígskörð at sjá hans leika, ok 
öllum riddurum út af borginni, þeim er á hesti mega 
sitja, ok með því at hann er harðla dulinn at sör, mun 
hann verða sigraðr. Ok er hann ríðr á mörkina at 
vanda sínum, þá láti þér byrgja öll borgarhlið, ok vit- 
um hvat hann tekr til ráðs. Vandast ætla ek honum 
þá meir? át komast í borgina, enn þá hann átti? 
opins hliðs at vitja, þó at þar væri á mikill farartálmi, 
því at ek get hann hafa leynzt at sofanda dýrinu. 
Konungr svarar: á öngvan máta má hann svo dýrinu 
banat hafa, at þat sé ei hit mesta þrekvirki. Roðbert 
mælti: þann veg munu vit nú til ætla, því at ei ætla 
ek hann lifa, heldr enn aðra menn, utanborgar hjálp- 
arlausan. 

13. Eptir þetta lýtr Roðbert at Konráði ok mælti: 
konungi ok öllum landslýð, þeim er þínar íþróttir eru 
kunnar, þykir svo mikils um vert, at þú ert lofaðr af 
öllum þjóðum, ok jafnvel af þeim, er þik hafa ei sét, . 
ok spurt hafa til þinna lista. Nú vill konungr enn 
beiða þik, at þú sýnir þitt lítilæti ok fimleik, ok ríðir 
á morgin af borginni. Konráðr segir þat vera skulu 
eptir því sem þeir vildu, Ok nú lætr konungr blása 
almenniliga um morguninn, ok ríðr Konráðr nú út af 
borginni ok leikr fyrir mönnum. Állir lofa hans at- 
gjörvi, en harma-þat, er þeir vita hann þreyttan í 
íþróttum, ok at konungs vill hann feigan. Ok leikr hann 
nú bæði lengi ok flest, ok ríðr enn á skóg ok skemmtir 
sér. Hann reið síðan heim um kveldit, ok voru öll 
borgarhlið aptr byrgð rammliga, svo at engi maðr 


1) bætt inn í. 2) frá { getgáta; enn þó at hann ætti, 
A, B, D; C orðar þetta öðruvísi. 

mátti inn komast né upp brjóta. Hann ríðr þá norðr um 
borgina, ok þykist nú vita hvar til horfir. þat er í þann. 
tíma, er tungl er upp komit. Fjall eitt var fyrir norðan 
borgina, ei allmikit, en austan undir fjallinu eru Pez- 
cína' vellir fagrir ok miklir. Honum þótti sem eldr 
brynni í fjallinu, ok ríðr hann þangat á leið. Ok er 
hann kom mjök at fjallinu, heyrði hann læti afskræmilig 
ok grenjan* mikla. Honum voru þvílík læti fáheyrð. 
Bar hann þangat at brátt. Hann sá hvar dreki einu 
var svo mikill, at hann hafði ei sét nö sögur frá heyrt 
þvílíku kvikindi, en drekinn haféi undir sér dýrit óarga; 
þat stóð upp, en drekinn hafði hremmsurnar í bógum 
dýrsins, en sporðinum hafði hann brugðit um mitt dýrit. 
Skilja þóttist Konráðr, at hann hafði flogit þangat með 
dýrit, en í skriðum þeim var mjök „viðbrekkt; ok þá 
er drekinn tók at fljúga með dýrit, skreið á lítt, ok 
er dýrit spyrnir við, fór þetta kvekindi á hæl, ok 
stóðu við, ok hafði Konráðr heyrt lætin til leónsins. 
Ríór hann nú þangat. Hann bregðr sverðinu, ok höggr 
á lykkju drekans fyrir utan dýrit, ok hana í sundr. 
þá löt drekinn rakna dýrit, nema hremmsurnar voru 
fastar í bógunum á dýrinu, ok hjó Konráðr þær af 
fyrir ofan klærnar; var þá ok drekinn dauðr ok eptir 
þat leysti Konráðr klærnar ór holdi dýrsins, sem hann 
mátti hógligast, en leó varð svo feginn, at hann féll 
á jörð ok skreið at Konráði. Hann mælti: þat er mör 
sagt, at þú sört allra dýra vitrast, ok kunnir manns 
mál; nú bjóðumst ek til at vera lánardrottinn þinn, 
ok græða þik, en þú skalt mér fylgja ok þjóna trúliga. 
Dýrit felldi tár sem maðr, ok skreið at honum, ok 
snöri upp maganum ok friðaðist.  Konráðr fór þá upp 
í fjallshlíðina, ok finnr þar bæli drekans; þar voru 


1) Persina, B, C, D. 2) C: skrenjan, A, D. 

tveir ungar hans, ok drap hann þá báða, ok hafði með 
sör gull mikit til sýnis. Af því gulli hafði hann st 
áðr lýsa svo sem eldr brynni. Hann ferr nú til dýrs- 
ins ok leggr tog á þat; síðan tekr hann hest sinn, ok 
hefir með sér hremmsur drekans, ok ferr nú þar til 
hann kemr at einu borgarhliði.  Konráðr mælti: þú 
ert allra dýra vitrast ok sterkast; muntu nokkut fá í 
sundr lostit þessa grind?  Dýrit hleypr þá at ok lýstr 
sundr grundina; ok ríðr hann nú inn í borgina ok til 
steinhallar konungsdóttur. Hún heilsar honum vel ok 
spyrr, hversu hann komst í borgina. Hann segir henni 
þá alla sögu, ok bað hana lækna dýrit. Hún skar þá 
ór holdi þess, þat er dautt var, ok batt um síðan. 
Konungsdóttir mælti þá við Konráð: nú vil ek eigi 
lengr at þú þreytir þik, heldr vil ek at þú kallir til 
þín lið þitt, ok látir blása til móts á morgin, ok segir 
skyn á þér um síðir konungi ok öllum lýð, ok þat 
meira, sagði hún, sem þú vilt; en því segi ek svo, at 
ek veit at þú kannt ei verr girzku heldr enn tungu 
Saxa. Eptir þat gengr Konráðr til konungshallar, ok 
undrast allir, er hann sáu, ok at þat dýr fylgir honum, 
sem grimmast er allra dýra, ok allir menn urðu ókvæða 
við þetta. Konráðr gengr nú fyrir konung, ok leggr 
hremmsurnar á borðit fyrir hann, en stígr því næst 
undir borðit, en dýrit leggst niðr fyrir fætr honum. 
Konungr mælti: þessi maðr er öngum manni líkr í 
hreysti sinni ok þrekvirkjum; hann hefir þat kvikindi 
hér drepit, er margs manns bani hefir áðr verit, því 
at fyrir þessum dreka hefir engi maðr haustlanga nótt 
mátt úti vera, ok skil ek ei hvers háttar maðr þessi er, en 
hitt veit ek, at mikil gæfa fylgir honum, ok ófrýni- 
ligan félaga hefir hann sör valit.  Roðbert svarar: 
sagða ek yðr, at hann hefir með sör nokkura máttuga 
náttúru, á hvérja lund sem hún er. Konráðr mælti þá 


a 


við: Roðbert: segðu, fóstbróðir, konungi, at hann láti 
þings kveðja í borginni snemma á morgin. „ Roðbert 
mælti þá við konung: enn gengr þessi maðr svo fram 
í dul sinni, at hann vill at þér látit þings kveðja í 
morgin snemma. Svo skal vera, sagði konungr. 

14. Um morguninn snemma, sem sungnar voru 
formissur, lætr konungr blása til þings í borginni. Í 
því bili kallar Konráðr liðit til sín ok sagði, at þeir 
skyldu honum þjóna, en öngum öðrum, :en þeir tóku 
þat með þökkum. Sem þingit var sett, gekk Konráðr 
til þings með öllu liði sínu alvopnuðu, ok settust niðr 
í einn hvirfing. En er hljóð var, stóð Konráðr upp 
í miðju, ok hóf svo sitt mál: herra konungr, sagði 
hann, þat er yðr kunnigt at gjöra, ok þar með allri 
alþýðu, at ek heiti Konráðr ok em ek son Ríkarðs 
keisara af Saxlandi, en þessi maðr, er í vetr hefir 
nefnzt mínu nafni, heitir Roðbert, son Roðgeirs jarls, 
ok má at sönnu heita, sem hann er, drottinsviki ok 
verrfeðrungr. En af því, herra konungr, at ek hefi 
eigi látit fyrr satt uppi um þetta efni; bjóðumst ek 
undir einhverja sendiför, þá er yðr þykir frami Á 
vera, til sannrar raunar um sögu mína ok heils 
hugar. Konungr svarar þá: víst má þetta þykja ókunn- 
ugum mönnum nokkut efanligt um nafnaskipti ykkur, 
en alls þú býzt undir.sendiför, þá er hún til reiðu: 
þú skalt stein sækja; hann er þann veg á alla vega 
orðinn sem þessi, er ek held á. Konráðr mælti: hvert 
skal ek hann sækja? Sjá þú sjálfr fyrir því, sagði 
konungr. Konráðr mælti: með því, herra konungr, at 
þat mun mælt vera, at sendiför þessi sé ei auðvellig, 
þá vil ek kjósa grip ór eign yðvarri í starfalaun, ef 
ek kem aptr. Konungr spyrr, hverr gripr sá væri. 
Konráðr svarar: þat er Matthildr dóttir yðar. Kon- 
 ungr sagði þá: af því at ek veit hennar samþykki til 

þessa, vil ek því játa. Konráðr mælti: þetta vil ek, 
at þör handfestit mör, ef ek kem fram sendiferðinni. 
Ok þat fór fram. Eptir þetta var slitit þinginu. Kon- 
ráðr gekk. þá til steinhallar konungsdóttur. Hún fagnar 
honum, ok spurði tíðinda. Konráðr svarar: smá eru 
tíðindi: þú ert handfest mör, en ek er sendr sendiför. 
Konungsdóttir svarar: mikil tíðindi þykja mör þetta; 
eða hvert ertu sendr? Konráðr svarar: þat veit ek 
ei; en stein skylda ek sækja, grænan at lit. Konungs- 
dóttur mælti: var einsætt þó undir at játast? Já, sagði 
Konráðr, þegar þetta var kaupit til gefit. Svo víst, 
sagði hún, at góðu skyldi þér verða! Tók hún þá til 
eskis, er stóð hjá henni, gyllt allt; tók hón þar upp 
ór guðvefjarpoka, ok þar ór stein einn grænan. Hún 
mælti þá: var sá nokkut þessum steini líkr at sjá, er 
þú ert eptir sendr.  Konráðr kvezt hyggja, at eina 
náttúru mundu hafa báðir.  Konungsdóttir mælti þá 
enn: þér skulut láta búa skip yður sem hraðast, ok 
kaupa yðr þá hluti, er yðr þarfast, ok komit síðan til 
mín, ok mun ek þá vísa yðr á leið slíkt er ek kann. 
Konráðr gjörir nú svo: lætr sína menn búa sem skjót- 
ast skipin.. Ok sem þeir eru búnir, „sagði Konráðr 
konungsdóttur.. Hún mælti þá: svo vísa bækr til, at 
faðir minn muni hafa sent þik á Serkland! it mykla, 
í borg Babilonem; hún er nú eydd af mönnum sakir 
orma ok eitrkvikinda, en þaðan koma allir hinir dýr- 
ustu steinar; en af því at þú mátt þangat ekki draga 
ofrefli liðs, því þú verðr um eyðiland at fara, skal 
liðit bíða þín við Blálandseyjar, en þú skalt hafa með 
þör hest þinn ok dýr þitt og herklæði; þú skalt hafa 
með þör hana ok svín. þat land er fyrst fyrir þér, 
er öngu er byggt, nema leonibus; þau hræðast ekki, 


1) optast vísar svo til, að Serkland sé í suðurálfu heims, 
en eptir því sem hér stendur, er það í austurálfunni. 

nema þat er hani gelr.  Þarnæst kemr þú á þat land, 
er öngu er byggt, nema fílum; þat dýr óttast ekki, 
nema hrin svína; þat land liggr at á þeirri, er Babi- 
lon stendr öðrum megin, en þú verðr stefnu þinni at 
hátta eptir himintungla gang ok' þar með eptir leið- 
arsteini. Svo skaltu hátta ferð þinni, at þú sört hvíta- 
sunnudag búinn at ganga til borgar Babilonem; þar 
mun verða fyrir þör steinbogi mikill, ok við steinbog- - 
ann muntu sjá höll eina mikla skammt frá steinbog- 
anum, en við steinbogasporðinn munu liggja tveir ormar; 
þeir eru sofandi báðir, því at öll eitrkvíkindi liggja Í 
dái á hvítdrottinsdag. þaðan skaltu ganga stræti þat, 
er liggr til borgarinnar. Þar munu liggja tveir ormar 
fyrir borgarhliði, ok aðrir tveir fyrir hallardyrum. „þá 
gengr þú í höllina, ok mun hún öll skipuð af ormum, 
ok munu þeir allir sofa. þá gengr þú fyrir þverpall- 
inn í höllinni, ok mun þar liggja ormr um þvera höll- 


í 
ina í pallinum, miklu meiri enn hverr annarr; en fyrir 


pallinum niðri munu vera tveir ormar litlir, annarr 


hvítr, en annarr rauðr; þeir munu vaka, ok leika at 
steini; hann er grænn. Tak þú þann stein, ok fær 
föður mínum; þá hefir þú vel leyst þitt eyrindi. þú 
skalt ok geyma, at þú lítir aldri aptr, hvílíkar ógnir, 
er fyrir þik kann bera, fyrr enn þú kemr aptr á miðj- 
an steinbogann. Ekki þarftu ok þessa ferð at fara, 
nema þu sért maðr ekki fælinn.  Konráðr svarar: á 
þat mun nú hætta verða. 

15. Eptir þat skiljast þau. Ferr Konráðr til liðs 
síns, ok sigla þegar byr gaf. Er nú frá ferð hans 
ekki sagt, fyrr enn þeir koma til Blálandseyja, ok 
flytja þá Konráð til meginlands. Eptir þat ríðr hann 
á leið sem konungsdóttir hafði fyrir sagt, og ferr nú 
síðan leið sína. Hvergi sör hann staði til, at hin óörgu 


dýr munu fleiri vera á þessu landi, enn öðrum löndum. 

Ok er hann hafði mjök sótt þetta land, bar svo til 
aptan einn, er hann hafði slegit landtjaldi sínu, heyrir 
hann brauk mikit í skóginn. Hann getr þá at líta, 
hvar leó einn ferr, ákafliga mikill. Hann máti þá: 
þú, dýr mitt, statt upp ok sýn þik þessum hinum mikla 
ok nýkomna nafna þínum. Sem hinn komni leð gat 
at líta manninn, þá skundaði hannn mjök sinni ferð; 
en er hann sá nafna sinn hjá manninum, þá nam hann 
stað. þá mælti Konráðr: sjá þú við nú, fóstri, ef ek 
læt hanann gala. Í því kvað haninn við, en hinum 
nýkomna voru þessi læti mjök andstygg: bregðr hann 
við, ok snýr í brott sem hann má harðast. Konráðr 
þrífr spjót sitt, ok hleypr eptir honum, ok fleygir at 
honum spjótina, ok gengr þat þegar í gegnum dyýrit, 
ok fellr þat dautt út af. En dýr Konráðs hafði rekit 
höfnðit niðr milli fóta sér ok hult með halanum yfir 
eyru sör meðan haninn gól, ok eptir þetta stóð hann 
„upp ok:hristi sik.  Konráðr fór þá til dýrsins ok fló 
þat; tók síðan belginn ok bjó um til þerris, ok löt svo 
bíða sín. Hör eptir heldr hann fram ferðinni. Kemr 
hann nú á fílaland, ok sækir nú hart ferðina, ok varð 
enn við ekki varr. Ok er hann hafði mjök sótt þetta 
land, kom hann þar at aptni, er honum þótti mjök 


undarligt: þar voru eikr tvær hinar stærstu, þær höfðu - * 


báðar hallazt á einn veg, svo at lauf þeirra ok limar 
lágu á jörðu, en þar umkringis traðk mikit. Hann 
þóttist undirstanda, at þar mundi vera hvíldarstaðr 
fílsins.. Konráðr tók sér þar náttstað, ok bar í þenna 
laufskála öll sín þing. Hann tók þá ok gróf gröf 
milli viðanna þaðan sem fílsins var til von; þar lét 
hann koma í svínit, ok hafði tog af því til sín; síðan 
bar hann yfir ofan við ok mosa. Ok er stund leið, 
heyrði hann braukun ógurliga í skóginn, ok því næst 
sá hann fram koma dýr svo mikit, at ekki hafði 

hann annat söt fyrr jafnmikit: bak þess var ei lægra, 
enn hin hæstu trð í mörkinni; þat hafði höfuð mikit, 
ok tönn fram úr, ok var á krókr. Sá hann, at þar 
með mátti hann drepa dýr til matar str. Fætr hans 
voru undarliga háfir, ok einn liðr niðr við hófhvarf. 
Hann undirstóð, at ekki mundi hann liggja mega, ok 
þetta mundi hann náttból hafa at hallast at eikum 
þessum, ok hann mundi ekki upp mega standa, ef hann 
fölli. Hann hafði hala mikinn ok langan, ok klepp á 
miðjum; þar mátti hann ok dýr með drepa. Sem fíll- 
inn kom at bóli sínu, gekk hann umkringis nokkrum 
sinnum, ok síðan hallaðist hann á eikrnar þaðan sem 
þær voru áðr lotnar, en mikit brak ok hárausti varð 
áðr hann hafði um búizt.! Ok er kyrrast tók um hann, 
skildi? Konráðr, at? hann ætlaði at sofa. þá kippti 
hann togi því, er á var svíninu, en þat hrein hátt. Ok 
er fíllinn heyrði þat, brá hann við undarliga hart, ok 
vildi brott sem harðast. Í því hljóp Konráór upp með - 
spjót sitt. Hann skaut til fílsins fyrir aptan bóginn; þar 
var snöggr flekkr á honum, ok þar at eins þótti Kon- 
ráði víst, at járn mundu bíta hann, bæði sakir þykk- 
leika skinnsins ok harðleika hársins. Hann skaut ok 
svo hart.til, at þegar gekk spjótit á hol ok renndi fram 
til hjartans. Fíllinn vildi þá snarast við, ok í því réið 
hann út af ok föll.  Konráðr löt þá skammt stórra 
högga í milli, ok hlóð þá dýrinu. Síðan sundraði hann 
þat, ok tók ór leggina ok skóf, ok setti til þerris, ok 
öll hin ágætustu bein hans ok skinn. 

16. þá er Konráór var búinn, fór hann leið sína, 
ok er ekki frá ferð hans sagt, fyrr enn hann kom 
augardaginn fyrir hvítasunnu til steinbogans, ok var 


1)-C; róðzt, A, B; óskírt í D. 2) B, D, hilde, A. 
3) bætt inn í eptir isE D. 


ö2 
þar um nóttina. Hvítasunnudag, sem sól var ór Austri, 
herklæddist Konráðr. Hann lét þar eptir hest sinn 
ok dýr ok öll önnur föng, ok þótti dýrinu mikit fyrir 
at skilja við hann. Konráðr mælti: þú, fóstri minn, 
skalt hör geyma þinga minna, ok bíða mín til kvelds; 
en ef ek kem þá ei til þín, þá skaltu leita fyrir þör; 
en dýrit felldi tár sem maðr. Sem Konráör var búinn, 
gekk hann fram á steinbogann, ok sá hann borg mikla 
skammt frá steinboganum, ok þar í sá hann standa 
höll mikla með háfum ok fögrum turnum, svo at öngva 
sá hann fyrr þvílíka, því at hún var víðast svo til at 
sjá sem gull eitt, en sólskin var fagrt. Hann sá ok 
víða um landit, ok sýndist allt glóa við. þar voru 


slöttur miklar. þá gekk hann til brúarsporðs, ok sá) 


þar orma tvo; ok stiklaði hann við spjótskapt sitt yfir 
þá; síðan gekk hann stræti þat, er lá til borgarinnar; 
þat var at sjá sem eitt gull. Ok er hann kom at 
borgarhliði, lágu þar fyrir ormar tveir, ok fór hann 
yfir þá með sama hætti. Borgin var opin ok svo höll- 
in, en allt þat er hann mátti sjá, bæði utanborgar ok 
innan hjá strætinu, þá komu upp ormstrjónur ok önn- 
ur! æ, sporðr við sporð.  Konráðr gengr nú þar til 
er hánn kemr at hallarðurum; lágu þar tveir ormar, 
ok stiklar hann yfir þá. Sem hann kom í höllina, vár 
þar undarliga bjart, því at hún var öll gjör með ágætum 
glergluggum, ok skipuð ormum. ok svo sýndist honum, 
sem ei mundu síðr ormar í hinum hæstum turnum 
hallarinnar, því at höfuð þeirra héngu út ór víða, “Á 
gullit díglaði víða ofan, en allir svófu þeir. Korráðr 
gengr þá innar eptir höllinni. Hann sá at traríZð stóð 


á gólfi; þar lá á borðbúnaðr, sá er hann þóttist öngván . 


hafa söt slíkan: þat voru horn tvau ok ker með lokí 


—— 


1; þannig B, D; ormr, Á. 


ri 

Gullit var svo þrúnat upp hjá ormunum tveim megin 
í höllinni, at víða voru þau staupin hlaupin á hallar- 
gólfit. Allt Iðt hann kyrrt vera. Gekk hann þá innar 
at hápallinum ok sá, at ormr lá um þvera höllina í 
pallinum; hann var svo mikill, at höfuð hans tók annan 
hliðvegg hallarinnar, en, annan sporðr; hann hafði kór- 
ónu sér á höfði ok ægishjálm?; gull var ok undarliga 
mikit undir honum. Fyrir pallinum hékk forfall?, þat 
er hann þóttist varla þvílíkt sét hafa; þat var allt 
gullskotit, en miklu var þó meira vert um hagleik 
þann, er á var. Borðskutill var ok fyrir pallinum; 
hann var af rauða gulli gjörr ok brenndu silfri, en 
víða voru í honum hinir ágætustu gimsteinar. Öngva 
hluti sá hann: þessum borðskutli uppi halda; en með 
því at hann var vitr maðr, fökk hann þat skjótt skilit, 
at steinar þeir, er járndragar heita, mundu settir vera 
bæði í hallargólfit ok ræfrit ok út í veggina?, ok mundi 
hverr þeirra til sín heimta, ok með þessum hætti fastr - 
vera. Ormar tveir litlir voru fyrir pallinum á hallar- 
gólfinu; annarr þeirra var hvítr sem snjór, en annarr 
rauðr sem blóð; þessir einir ormar vöktu í höllinni. 
Þeir köstuðu steini í milli sín, ok hentu með snjáldrun- 
um“; hann var grænn at lit. Vita þóttist Konráðr, at 
hann mundi eptir þeim sendr. Svo köstuðu þeir mjúk- 
liga, at hvorrgi löt á jörð koma. Sá Konráðr, at ekki 
náði hann steininum, nema á lopti. Hann brá þá sverði 
sínu ok freistaði at henda fyrir þeim steininn, ok 
þat varð, at hann gat nát steininum, ok missti hinn 
hvíti ormrinn. Hann leit þá ófrýnliga mjök til Konráðs, 


1) reginhjálm, B. 2) fortjald, C. Við þessi síðustu greina- 
skipti byrjar brotið 529 (á skinni). 3) þannig B, D; refina, A. 
a) Þannig FP ($29); snjáldinum, A, D; sínum snjáldri, C; 
sjáldrinu, B. 

Konráðs saga, 3 

ok hleypti ham sínum; snérist í síðan niðr í jörðina. 
Konráðr stakk þá stein ór borðskutlinum, ok löt þá báða 
koma í pung sinn. í því kom upp hinn hvíti ormrinn; 
hann hafði stein í munni, hvítan sem snjó. þeir 
köstuðu þeim steini nú, ok hálfu tíðara enn fyrr. þá 
freistar Konráðr þeirra enn, ok um síðir fær hann nát 
þessum steini, ok missti nú hinn rauði ormrinn;: Hann 
byrstist ákafliga á Konráð, ok snérist síðan niðr í jörð- 
ina.  Konráðr stakk þá annan gimstein ór borðskutl- 
inum, ok lét báða koma í púss sinn. þegar eptir kom 
upp hinn rauði ormrinn; hann hafði stein í munni 
rauðan sem blóð. þeir köstuðu þessum steini miklu 
tíðast, ok varla þóttist hann mega auga á festa; þó 
freistar hann þeirra enn, ok þat verðr, at hann náir 
þessum steini. Ok er Konráðr hafði rænt þá þessum 
steinum, þá byrsutst þeir báðir svo at honum þótti 
undr at, ok hleyptu hömunum, ok ætlaði hann eigi *. 
annat, enn þeir mundu á hann ráða, ok þó hrökktust 
báðir í jörðina niðr. þá tók at gjörast gnýr mikill í 
höllinni.  Konráðr hirði steinana alla. Síðan kippti. 
hann ofan forfallinu ok brá undir hönd sér, ok snéri 
utar eptir höllinni. Hann tók af trapizunni hornin 
bæði ok: kerit; hann hafði ok gullstaup nokkur. Svo 
gjörðist þá mikill ókyrrleiki í höllinni, at honum þótti 
hún öll skjálfa, ok svo gekk skrykkjum3 hallargólfit 
undir fótum honum, sem bylgjur á sjó. Konráðr studdi 
sik við spjótskapt sitt, at hann hrataði ei, ok með því - 
móti sótti hann til duranna. Með sama hætti fór hann 
yfir þá orma, er hallardura geymdu, sem fyrr. Síðan 
sótti hann á strætit, ok þótti honum þar nú allt svart, 
sem áðr var gullslitr. Svo ferr hann út um borgarhlið * 


1) hrökkkvist, C, F. 2) bætt inn í. — a) upprunalega | 
myndin er? skykkjum. 

ok á stræti þat, er lá til steinbrúarinnar. Margar 
sýnir bar þá fyrir hann bæði at sýn ok heyrn, en aldrei 
leit hann aptr, ok fór með sama hætti tilþess er hann 
kom á miðjan steinbogann; þá leit hann aptr. Honum 
sýndist þá. allt landit svart, ok annarr reykr stóð í 
lopt upp við annan, ok svo mikil gufa varð af þeim 
ókyrrleik, at varla sá þá hæstu turna borgarinnar. 
Hann heyrði ok þá bresti á landit sem verðr þá er 
reiðar ganga með mestri ógn. Marga ógurliga hluti sá 
hann þar ok heyrði, þá er seint er at tína. Hann 
féll þá á knö ok lofaði almáttigan guð, er hann hafði 
frelzt ór þvílíkum ógnum. Eptir þat fór hann til dýrs- 
ins ok fanga sinna, ok varð þat honum svo fegit, at 
þat skreið at honum. 

17. þaðan bjóst hann nú til ferðar, ok lagði 
á dýr sitt þat er hann hafði til þunga. Hann tók 
ok leggi fílsins ok öll hin ágætustu bein hans ok 
skinn, svo ok belg hins Óarga dýrs; ok ei hættir hann 
fyrr enn hann kemr til liðs síns. þeir urðu honum 
stórum fegnir, ok þóttust hann ór helju heimt hafa. 
þeir búa nú ferð sína, ok sigla þegar byr gaf; létta 
nú eigi fyrr enn þeir koma við Grikkland, ok nærri 
borginni Miklagarði. Sem þeir eru landfastir orðnir, 
sækir Konráðr þegar til borgar ok á fund konungs- 
dóttur. Fagnar hón honum vel, ok sagðist fegin orðin 
er hún sá hann heilan, en sagði at hón mundi þó 
miklu fegnari, ef hún vissi, at hann hefði sitt eyrindi; 
eðr hversu hefir þér tekizt ferðin? Hann mælti: þú 
munt nú lúka orði þar á. Syngja hefi ek látit sálu- 
messur fyrir þör hvern dag síðan þú fórst höðan. 
Konráðr mælti: þvílíkra bragða þótti mér at þör von. 
Konráðr tók þá þann stein, er hann stakk fyrr ór 
borðskutlinum; hann var myrkblár at lit ok svo glögg- 

gr 

skyggn, at sjá/ mátti í skugga sinn. þetta er hinn 
ágæti gimsteinn ametistus, en ekki ertu þínu eyrindi 
at nær. í Konráðr tók þá þann stein annan, er hann 
stakk ór borðskutlinum, ok var svo litr sem þá skínn 
í skært vatn, ok þykir hann því! ákafliga brá. Kon- 
ungsdóttir mælti: þat er hinn dýri gimsteinn krisoli- 
tus?, ok ert þú nú ekki þínu eyrindi nær enn fyrr. 
Konráðr tók þá upp hinn græna stein, ok sýndi henni. 
Ok þegar hón leit hann, mælti hún: lofaðr sört þú 
almáttigr guð, himnaríkis konungr, er þik hefir frelzt 
ór miklum nauðum, ok látit þik fram koma fýsi föður 
míns; hör má nú sjá þann dýra gimstein jaeinetum, 
er föður minn hefir æ til langat. Sú er hans ein 
náttúra, at ei munu ormar granda þeim, er hann 
hefir á sör; sá mun ok varla fá ósigr, ok hann er. 
góðr við ofdrykkju. Konráðr tók þá hinn hvíta stein, 
ok fekk henni. Konúngsdóttir mælti: hér er kominn 
hinn dýri steinn smaragdus; hann hefir allar þær nátt- 
úrur sem jaeinctus, ok þó nokkrar um fram. þat er 
mælt, ef. maðr hefir hann á sér, þó at verði sjódauðr, 
at lík hans muni finnast. þá tók Konráðr hinn rauða 
stein, ok sýndi henni. Konungsdóttir mælti: hör er 
kominn hinn ágætasti gimsteinn carbunculus; hann 
hefir allar þær náttúrur, sem fyrr var sagt. þat hefir 
hann um fram, at eldr má ei granda því herbergi, er 
hann er í, aldrei verðr ok myrkt í því húsi, er hann 
berr upp í. Margar fleiri náttúrur hefir hann. því 
næst tók hann hornin, ok sýndi henni. Hún lofaði 
guð af öllum hug, ok mælti: mikit hefir guð veitt þör 
alls kostar í þessarri ferð. þá sýndi hann henni pellit, 


1) þannig B, D; en A hefur þar í staðinn fyrir: hann 
því. 2) eptir orðinu gullsteinu. 


“ 

ok fannst henni mikit um hagleik þann, er þar var á. 
Síðan sýndi hann henni kerit. Hún mælti þá: margar 
náttúrur eru með þessu keri: sú er hin fyrsta, at ei 
mun svikadrykk mega í láta; sú er önnur, þó at með 
fjórum háttum sð drykkr látinn í þetta ker, þá mun 
hverr standa í sínum fjórðungi, ok engi við annan 
blandast, ok ef ei er rétt af drukkit kerinu, þá mun 
koma upp í miðju kastali, ok þar í 4 riddarar al- 
vopnaðir, ok munu þeir sýnast með stórum höggum 
at berjast; en ef rött er af drukkit, hverfr kastalinn 
ok svo riddararnir. þétta var reynt þegar, ok pról- 
aðist eptir því sem hún sagði. Konungsdóttir mælti: 
nú vil ek á morgin, at:Þú leggir skipum þínum ár- 
degis í Stólpasund, ok sendir síðan orð föður mínum, 
at hann láti þings kveðja. Sem þú kemr til þings, 
munt þú þá fram bera steininn, ok kallast kominn til 
“ kaupsins. Hann mun segja, at ferðin sé vel af hönd- 
um leyst; en til sannrar raunar um þetta mál, mun 
hann vilja, at þú ríðir á burt við hann; svo mun 
hann treystast sinni hamingju, ef hann ríðr ei við 
stórburðuga menn, at hann mun ætla þá ofan at ríða, 
en hann hefir verit hinn mesti afburðarmaður! á burt- 
reið, en þó veit ek, at hann þarf ekki við þik at 
þreyta; ok ef hann stökkr ofan, skalt þú hafa pellit 
hit ágæta undir hendi þör; vík þú þá aptr skjótt hesti 
þínum ok at honum, ok seg at þú hafir misgjört, ok, 
bið hann þiggja at þér grip þenna. Enda far þú nú 
vel, ok geymi guð þín. “ 

18. Eptir þetta ferr Konráðr aptr til liðs síns. 
Ok um morguninn leggja þeir til borgarinnar öllu lið- 
inu. Lætr hann þá segja konungi kvómu sína, ok at 


1) leiðrétt f. áburðarmaðr, átburðarmaðr, D.,. 

hann láti þings kveðja. Konungr kvað svo vera skyldu. 
Ok sem þingit var sett, sótti Konráðr til með öllu liði 
„sínu. Á því þingi stóð hann upp ok sagði svo, at 
hann hafði við leitat at koma fram sendiför konungs, 
ok fór fram mörgum orðum fögrum. Hann talaði svo 
snjallt nú sem fyrr, at allir undruðust. Bar síðan 
fram steininn, og sýndi konungi. Ekki er við þat at 
dyljast, at sendiferðin-er drengiliga af höndum leyst; 
hör er kominn hinn dýri gimsteinn jacinctus, er ek 
hefi „marga menn eptir sent. þá mælti Konráðr: vel 
„mun ek þá mínu starfi varit hafa, ok munu þör mik 
nú láta ná kaupinu vel ok herraliga, sem ek væntir. 
Konungr mælti: af því at tvennt hefir verit til sagt 
um ætt þína ok athöfn, þá skalt þú sanna sögu þína 
með því at ríða á burt við mik, ok ef þú ert annarr 
maðr, enn þú segir, munt þú ei hafa hamingju til at 


ríða mik af baki.  Konráðr svarar: herra konungr, * 
segir hann, þó væri skylt at ek veitta yðr atreið mína, 
at þat væri kauplaust. því næst voru leiddir fram 


hestar þeirra, en þeir tóku sínar hervoðir. þá var 
blásit í lúðra í borginni ok dreif til múgr ok marg- 
ménni, kvinnur ok karlar, at sjá þessa fögru reið. 


Sem þeir voru búnir, sýndust þeir báðir hinir veglig= * 


ustu. Hefst þár nú upp hæversklig atreið. Ok er 
þeir mættust, varð konungr stirðr mót þvílíkum kappa, 


ok reyndi hann mjök hinn eptra söðulbogann, ok brást“ 


hann, en konungr stökk af hesti ok kom standandi 
„miðr. Konráðr kastar um skjótt sínum hesti, víkr at 
konunginum ok mælti: herra, segir hann, óheppiliga 
hefir mör tekizt, er ek reið yðr ofan, ok til heils hugar 
yðvars þiggit at mör pell þetta. Tók síðan pellit 
undan hendi sör. Konungr sá þegar hvílíkr ágætr 
gripr þat var; tók hann við pellinu, ok svarar: þiggja 
vil ek þenna grip at þér, en þó var þetta með öngvu 


li TF 


89 


móti bótþarfa. Gekk konugr þá fram á þingit, ok 
sýndi mönnum þessa gersemi, og mælti síðan: hitt er 
honum nú til, en kallaðist Konráðr, at taka hest sinn 
ok hervoðir ok ríða á burt! við þenna hinn nýja Kon- 
ráð, ok muna nú þat, er hann sagði mör, at hann 
hefði í hverri íþrótt nokkut yfir þenna. Roðbert svar- 
ar: reynt höfum vit áðr með okkr, ok þurfum vit nú 
ekki þess. Konungr mælti: ek mun nú ráða vilja. 
19. Ok er Roðbert sá at ekki tjáði í móti at 
mæla, þá var tekinn hestr. hans ok herklæði. Nú 
var blásit enn af nýju um alla borgina. Fór nú fólkit 
upp á allar hæðir, er í nánd voru, en kvendi í víg- 
skörð ok turna. Sem þeir voru báðir búnir ok á bak 
komnir, þá var hvorttveggi maðrinn hinn hermann- 
ligsti. Síðan riðu þeir at svo snart, at langan veg 
mátti heyra gný af reið þeirra. Sem þeir mættust, 
lagði Roðbert spjóti sínu í skjöld Konráðs, en Kon- 
ráðr hélt við höllum skildinum ok hratt af laginu, en 
hann löt sitt spjótt ekki koma við skjöld Roðberts. 
Ok sem hestarnir renndust á víxl, tók Konráðr hinni 
hægri hendi um háls Roðberts, ok brá á lopt ór söðl- 
inum, ok hleypti síðan þangat með hann, sem hann 
vissi vera veisur nokkrar, ok skaut honum þar í ofan 
svo at hann sökk allt til beltis. Sem fólkit sá þenna 
atburð, þá varð óp mikit um alla borgina, ok gabbaði 
allt fólkit Roðbert; margir sögðu svo: ó hó! sögðu þeir, 
illa er orðit nú, er keisarason er í keytu? fallinn. 
Konráðr kallaði þá sveina Roðberts; hann bað þá draga 
hann upp ór veisunni, því at hann varð ei sjálfbjargi. 
þeir gjörðu nú svo. Allt fólkit lofaði Konráð, en dár- 
aði Roðbert. Ok var við þetta slitit þinginu. Konungr 


1) á burt, bætt inn í eptir 0, — 2) þ. e. pyttur, díki, 
forardíki; sbr. köyta í norskum mállýzkum. 

gjörði þat þá bert, at hann vill láta drepa Roðbert. 
Konráðr svarar: nógar hefir hann sakir til, at hann 
væri drepinn, en kost átta ek þess fyrr, en njóta skal 
hann föður síns; en fara skal hann í fjarlæg lönd ok 
láta mik aldrei sjá sik síðan. Nú var svo sem Kon- 
ráðr vildi. Fór Roðbert í brott við nokkra menn í 
austrálfu heimsins, ok staðfestist þar, ok er svo sagt, 


"at hann fengi þar með svikum, sem síðar mun sagt 


verða, jarldóm!. 

20. Í annan stað taka þeir Garðskonungr tal með 
sér, Konráðr ok konungsdóttir, ok staðfestist þat með 
þeim, at Konráðr skal fá Matthildar konungsdóttur, ok 
skal þar eflá til veizlu mikillar; en Konráðr sagðist 
heim mundu sigla til Saxlands, ok bjóða föður sínum 
til veizglunnar; en þat var raunar at Konráðr hafði 
spurt, at faðir hans hafði her úti, ok ætlaði at herja 
til Miklagarðs, því at honum var sagt at Konráðr sonr 
hans væri látinn, ok Garðskonungr hefði stigit yfir hann 


í þrautum. Eptir þat bjó Konráðr ferð sína; ok þegar“ 


hann var búinn, sigldi hann, ok er ekki sagt af ferðum 
hans, fyrr enn kom, í Saxland. Sem hann hafði tíðindi 
af landsmönnum, varð hann þess vígs, at þar var búinn 
ótöluligr herr. Konráðr gekk þá á fund föður síns, 
ok varð þar hinn mesti fagnafundr. Segir Konráðr, at 


hann er þar kominn til at bjóða föður sínum til brul- 


laups síns, ok honum er handfest Matthildr konungs= 
dóttir. „En er Ríkarðr keisari svissi þetta, þá var þat 
ráð fekit, at keisarinn valdi með sör it ágætasta mann- 
val, er í var hans ríki, en heimleyfi var gelit öllum 
leiðangrsmönnum ok þorpkörlum. Síðan bjuggu þeir 
feðgar sína ferð með hinum mesta kostnaði ok sigldu 
leið sína þegar byr gaf. Er nú frá ferð þeirra ékki 


1) sbr. Þjalarjóns sögu. 

fyrr sagt, enn þeir sigldu at Miklagarði með miklum 
prís ok fagnaði, ok lögðu til þeirrar hafnar, er ágætust 
er, ok Gullvarta heitir; en Miklagarðskonungr hafði 
þar látit búa veizlu með hinum mesta kostnaði, ok 
boðit til sín öllu stórmenni, því sem hann mátti ná. 
Voru þá til fengnir listugir sendimenn at ganga Í móti 
keisaranum, ok síðan var hringt um alla borgina, ok 
gengu þá allir lærðir menn með konungi og drottningu 
ok allt göfugmenni. þar voru bornir helgir dómar með 
krossum ok kertum ok með allri prýði var þessi pró- 
cessía gjör, ok með þessum hætti var keisarinn leiddr 
í hina hæstu höfuðkirkju, en síðan fóru fyrir keisaran- 
um alls kyns leikar til þeirra herbergja, er þeim voru 
búin, ok var þeim þar veitt með mikilli stórmennsku 
þrjá daga. Síðan tóku þeir tal, keisarinn ok Garðs- 
konungr, Konráðr ok allir hinir vitrustu menn; en þat 
kón upp af ráðagjörð þeirra, at Konráðr fastnaði sör 
frú Matthildi konungsdóttur eptir því sem til stóðu 
lög ok landssiðr, en síðan hófst þar ágætt brullaup ok 
fögur veizla, ok þaut borgin öll af ágætum hljóðfærum: 
þar mátti heyra organum troðit, hörpur, gígji ok sim- 
phónía leikin, ok þau fleiri, sem ei verða skrifut. 

21 Hinn fyrsta dag þessarrar veizlu eru þau 
Konráðr ok Matthildr leidd til hinnar æztu höfuðkirkju 
í borginni ok sungin þar púsunarmessa af sjálfum pa- 
tríarcha, ok var þar þá offrat meir enn 10 pundum 
gulls; en síðan var gengit til halla þeirra; er vænastar 
voru í borginni, ok allar voru með! gulli glæstar ok 
skína innan af fegrstum glergluggum, ok var þat þá 
veitt hverjum, sem helzt vildi, til matar ok öls. þar 
gekk piment ok klaret' svo nógliga sem vatn hör með 
oss. Annan dag þeirrar veizlu var blásit árla um alla 


a) klare, A. 

borgina. Ok sém múgr ok margmenni var saman 
komit á þingit, var Konráði gefit konungsnafn, ok þar 
með gaf Garðskonungr honum upp allt sitt ríki, en 
fólkit allt játaði honum gjarna hlýðni. Gengu þá fyrst 
til hinir æztu menn honum trúnað at veita, en því 
næst valdi Konráðr konungr sör hæverska hirð ok aðra 
þjónustumenn, ok eptir þat var slitit þinginu. Þenna 
dag veitti Konráðr með miklum kostnaði. Á þriðja 
degi veizlunnar gengu: konungarnir til hins æzta must- 
eris með ógrynni liðs, en fyrir þeim fóru alls kyns 
loddarar ok leikarar, gk öll sú dýrð var nú frammi 
höfð, er menn mega gjöra ok mæla á jarðríki. Til 
þessa sama musteris sótti ok drottningin ok sú ágæta 
frú Matthildr ok allr þeirra kvennskari, en þá söng - 
patríarcha at pálsmusteri sjálfr messu hátíðliga. At 
þessarri messu var Konráðr vígðr undir kórónu, ok slíkt 
hit sama frú Matthildr konungsdóttir. Ok at loknúm 
tíðum sóttu allir til hinna ágætustu halla, ok var þenna 
dag veitt með hinu mesta kappi. Gaf Konráðr konungr ok 
Maátthildr drottning þá margar fásénar gersemar þeim 
ágætum mönnum, er þau höfðu heim sótt. þessi veizla 
„ stóð alls hálfan mánuð; en at lyktaðri veizlunni gaf 
Garðskonungr öll sín landsráð * í vald ok forsjá Kon=" 
ráðs konungs, en hann sjálfr rézt í eitt grámunka- 
klaustr, ok þjónaði þar alla æfi almáttigum guði meðan 
hann lifði; en Ríkarðr keisari sótti þá heim í ríki sitt, 
ok var allr landslýðr honum feginn. 

22. En Konráðr tók nú við ríkisstjórn í Mikla- 
garði, ok er margt ágætligt frá honum at segja. þau 
Matthildr áttu börn saman; þeirra son var Kirfalax 
keisari, ok Emanúel Grikkjakonungr. Dóttir þeirra var 
Júta, er átti herra Fólki, son Júlíens hertoga af Brúns- 


1) verðræði, A. 

vik!, ok frá þeim eru komnar allar hinar göfgustu 
konungaættir bæði í Saxlandi ok í Miklagarði. Þat er 
ok alsagt, at Konráðr hefir í Babílon sótta steina: þá, 
er fyrr var frá sagt, en leggi fílsins löt hann grafa 
ok gulli búa, ok setja síðan upp fyrir branda hjá 
hallardyrum, en öll önnur hin ágætustu bein lét hann 
búa til ágæts borðbúnaðar. Ríki Konráðs konungs ok 
Matthildar drottningar stóð með mikilli prýði ok virð- 
ing alla þeirra lífsdaga. Ok lúkum vær svo þessarri 
sögu ?. 5 


1) eptir handritunum $2t og skinnbrotinu 180 B áttu þau 
Konráðr tvo sonu: Heinrek og Vilhjálm, en öngva dóttur. Varð 
Vilhjálmr keisari í Saxlandi eptir föðurafa sinn, en Heinrekr 
konungur í Miklagarði, ok hans son var Kiríalax. 2) þannig 
B, D; nú lýkr hér þ. s., G, F; en guð gefi áheyröndum góða 
daga nú ok jafnan. Amen, bætir A“ við. 

